ยอด นครนายก

ยอด นครนายก หรือชื่อจริง สมัคร ผลประเสริฐ (12 ธันวาคม พ.ศ. 2492 - 24 สิงหาคม พ.ศ. 2565) เป็นนักแสดงตลกชาวไทยซึ่งเอกลักษณ์ประจำตัวคือหัวล้าน

 ประวัติ 
ยอด นครนายก หรือ สมัคร ผลประเสริฐ เกิดเมื่อวันที่ 12 ธันวาคม พ.ศ. 2492 ที่อำเภอบ้านนา จังหวัดนครนายก เป็นบุตรของสมาน ผลประเสริฐ และจำปี ผลประเสริฐ โดยครอบครัวทำอาชีพตัดใบตองขาย ในวัยเด็กฐานะยากจนมากไม่สามารถเรียนต่อได้จนจบแค่ ป.4 จากโรงเรียนเอี่ยมประดิษฐ์ภายหลังไปทำหน้าที่ขึ้นฉากลิเกร้องเพลงหน้าเวทีลิเกกับคณะบัวสุวรรณต่อมาได้เข้าสู่คณะลูกไทยซักพัก ยอดได้เข้าสู่วงการลูกทุ่งกับวงศรีไพร ลูกราชบุรี / ผ่องศรี วรนุช / ศรชัย เมฆวิเชียร

 เข้าสู่วงการบันเทิง 
เข้าสู่วงการปี พ.ศ. 2507 โดยอยู่วงดนตรีลูกทุ่ง และ เริ่มเล่นตลกคาเฟ่จากคณะสี่ดาว สมาชิกประกอบด้วย แดน บุรีรัมย์ ยอด นครนายก ตุ๊ยตุ๋ย น้ำเชื่อมหยด และ ศรีแพร ต่อมาตั้งคณะรวมดาว ประมาณปี 2530 ประกอบด้วย ยอด ตุ๊ยตุ๋ย ยาว ดาร์กี้ โย่ง อยู่ด้วยกันได้ 3 ปี ยาว โย่ง ไปตั้งคณะ จึงเปลี่ยนเป็นคณะ ยอด นครนายก และ มีผลงานการแสดงต่าง ๆ มากมายและได้นำ แดง บิ๊กโจ๊ก / แจ๊ค นครพนม / โชเลย์ ดาวร้ายหรือ นงค์ เชิญยิ้มและเตี้ย พิจิตรมาร่วมคณะ ก่อนที่จะแยกย้ายไปอีกก่อนที่จะได้ ดาร์กี้ ขี้เมากลับมาอีกครั้งแต่อยู่ได้มานานทีมแตกไปเลยยุบทีมคณะตลกไปในช่วงปี 2551 รวมถึงเคยเป็นอาสาสมัครของมูลนิธิป่อเต็กตึ๊งนานถึง 20 ปีด้วย
 การทำงานการเมือง 
ยอดยังเป็นนักการเมืองในท้องถิ่นของจังหวัดปทุมธานี โดยเข้าสู่วงการการเมืองท้องถิ่นเมื่อประมาณ ปี พ.ศ. 2535 โดยเป็นรองนายกเทศมนตรีเมืองคูคต จังหวัดปทุมธานี โดยมีนายประเทือง โนทะกะ เป็นนายกในสมัยนั้น รวมไปถึงยังเป็นรองนายกเทศมนตรีเมืองคูคต อำเภอลำลูกกา มาแล้ว 5 สมัยอีกด้วย  
 ชีวิตส่วนตัว 
เคยผ่านการสมรสมาแล้ว 2 ครั้ง มีบุตรทั้งหมด 4 คน ภรรยาคนปัจจุบัน ชื่อ วรรณทิพย์ ขุนทิพย์แสง เป็นข้าราชการระดับ 6 ของเทศบาลเมืองคูคต โดยทำพิธีสมรสไปเมื่อต้นปี พ.ศ. 2552 และในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งเป็น ส.ส. ในเขต 6 จังหวัดปทุมธานี สังกัดพรรคประชาธิปัตย์ด้วย แต่ไม่ได้รับการเลือกตั้ง หลังจากนั้นจึงไปรับหน้าที่เป็นพิธีกรให้กับช่องทีวีดาวเทียมบลูสกายแชนแนล โดยเป็นพิธีกรในรายการ "สน.อาสา" คู่กับมัลลิกา บุญมีตระกูล เป็นบางครั้งสน.อาสา รายการทางบลูสกายแชนแนล: อังคารที่ 17 กันยายน 2556 และเคยเป็นพิธีในรายการ "ข่าวบ่ายคลายเครียด" คู่กับ หยอง ลูกหยี และกล้วย เชิญยิ้ม รวมไปถึงยังเคยขึ้นเวที กปปส. อีกด้วย

ต่อมาได้มีการเปลี่ยนแปลงผู้บริหารของเทศบาลฯ ยอดตกงานเรื่อยมา จนกระทั่งหายไปจากหน้าจอทีวี ก่อนมาเป็นข่าวอีกครั้งถึงชีวิตที่ตกอับ ไม่มีงานทำ ซึ่งเป็นผลพวงมาจากสุขภาพร่างกายที่ไม่แข็งแรงอันเนื่องมาจากอาการโรคประจำตัวเส้นเลือดในสมองตีบ, ความดันโลหิตสูงอีกด้วย โดยยอดได้ย้ายมาอาศัยอยู่ที่บ้านน้องสาว หลังยกบ้านที่เคยอยู่ให้กับลูก โดยมีรายได้จากเบี้ยยังชีพคนชราเดือนละ 600 บาท ขณะที่ภรรยาคนปัจจุบันก็ส่งเงินมาให้ใช้จ่ายบ้าง
 ปั้นปลายชีวิต 
วันที่ 23 สิงหาคม พ.ศ. 2565 บิณฑ์ และเอกพันธ์ บรรลือฤทธิ์ ได้เข้าเยี่ยมอาการของยอดซึ่งขณะนั้นป่วยติดเตียงอยู่ที่บ้านพัก แล้วลูกสาวของยอดก็ได้ให้บิณฑ์และเอกพันธ์รับยอดไปรักษาที่บ้านพักสุขสุดท้าย จังหวัดนนทบุรี โดยกำหนดในวันที่ 26 สิงหาคม แต่ยอดก็เสียชีวิตลงก่อนในวันที่ 24 สิงหาคม เวลา 13:10 น. สิริอายุ 72 ปี ทั้งนี้ ญาติติดใจสาเหตุการเสียชีวิตจึงส่งศพของยอดไปชันสูตรก่อนที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี คณะแพทยศาสตร์ มหาวิทยาลัยศรีนครินทรวิโรฒ อำเภอองครักษ์ จังหวัดนครนายก แล้วจึงจะนำกลับมาประกอบพิธีทางศาสนาอีกครั้ง

 ผลงาน 
 ผลงานภาพยนตร์ 
 2522 แดร๊กคูล่าต๊อก
 2523 ผู้ใหญ่มากับทุ่งหมาเมิน
 2524 แก้วกาหลง รับบท พ่อของแก้ว
 2524 หมามุ่ย
 2524 เขยขัดดอก
 2524 ขบวนการแก้จน
 2525 ดอกฟ้ากับเด็กวัด
 2525 คุณนายซาอุ
 2525 แม่หอยหลอด รับบท กุ๊บ
 2526 ไอ้แก้วไอ้ทอง
 2526 กุ๊กมือเก่า
 2526 ม.6
 2526 ไอ้ขี้เมา
 2526 เสน่ห์นักร้อง รับบท ยอด
 2526 นักเลงตราควาย รับบท ทีมของสิงห์
 2526 อีสาวบ้านไร่ รับบท พ่อของเขา
 2527 7 ทโมน
 2527 สาวน้อยร้อยรัก
 2527 เสน่ห์นางพราย รับบท ยอด
 2527 เสน่ห์สาวใช้ รับบท ผู้ใหญ่บ้าน
 2527 เดชผีดิบ
 2527 สาวใจแตก รับบท สีทอง (นักมวย)
 2527 ผีเอ๊าะ เอ๊าะ รับบท พ่อของเขา
 2527 บ้านสีดอกรัก รับบท ยอด (รับเชิญ)
 2527 รักต้องโกย
 2527 ผ่าโลกบันเทิง
 2527 อภินิหารน้ำมันพราย
 2527 อิทธิฤทธิ์น้ำมันพราย
 2527 ไม้เรียวหัก
 2527 ที่รักจ๋า
 2527 นักสู้หน้าเซ่อ
 2527 นางพรายคะนองรัก รับบท ผู้ใหญ่บ้าน
 2527 ทหารเกณฑ์ผลัด 2 รับบท ทหาร
 2527 สิงห์รถบรรทุก 2 รับบท ทิดคำอ้าย
 2527 ทหารเกณฑ์เจอผี รับบท กฤษ
 2527 เสือกัดสิงห์ รับบท ไอ้สอน
 2527 ลูกหนี้ทีเด็ด รับบท ผ่อง ผาดโผน
 2528 ครูข้าวเหนียว
 2528 นางนาค ภาคพิสดาร
 2528 แม่หมอน้ำมันพราย
 2528 ระฆังผี
 2528 หนึ่งในล้าน รับบท พ่อบ้าน
 2528 3 สิงห์เมืองนคร รับบท ยอด
 2528 กองพันทหารหญิง รับบท กองพันทหาร
 2528 ที่รัก เธออยู่ไหน
 2528 บัวตูมบัวบาน
 2528 จอมเมฆินทร์ รับบท วิจักร
 2528 เจ้าแม่ตะเคียนทอง
 2528 นักรบ 3 สลึง รับบท ยอด
 2528 ไกลปืนเที่ยง รับบท สารวัตรเป้า
 2528 คนในซอย รับบท เสี่ยใหญ่
 2529 เก่ง เฮง โหด รับบท ลุงของเขา
 2529 ขุมทองนรก
 2530 โลงแตก รับบท ไอ้เว่น (ไอ้อุต)
 2530 แม่นาค 30 รับบท ไอ้ปลง
2530 เดชอีลำยอง
 2530 พรายตะเคียน รับบท พวกอันธพาล
 2530 พี่น้อง 2 แสง
 2531 ดาวอาถรรพ์
 2531 ผมรักคุณนะ รับบท ยอด
 2532 ตัวกูผู้ชนะ รับบท ทีมทหารของเขา
 2533 พรายคะนอง
 2533 ต้นตระกูลปอบ รับบท อาจารย์
 2533 หนุก รับบท เจ้าของร้านเด็กเสริฟ
 2533 ตะเคียนคู่ รับบท พ่อของเขา
 2533 กระสือกัดปอบ รับบท ไอ้ดำ
 2533 ข้ามาจากสวรรค์ รับบท พ่อของเขา
 2533 7 ป่าช้า รับบท อาจารย์
 2533 เจ้าพ่อ รับบท ฉัตร
 2534 กะหัง รับบท เมฆ
 2534 ปอบผีฟ้า รับบท ชาวบ้าน
 2534 ใหญ่โค่นใหญ่ รับบท ไอ้เสือ
 2534 มันขึ้นมาจากโลง รับบท สัปเหร่อ
 2535 สัญญาใจ แม่นาคพระโขนง รับบท ไอ้ก้อง
 2535 โหดล่าหิน รับบท ไอ้เสือ
 2536 ทหารเกณฑ์บานฉ่ำ รับบท พิด
 2537 แม่นาคพระโขนง รับบท อาจารย์คง
 2546 ดึก ดำ ดึ๋ย (รับเชิญ)
 2549 กระสือวาเลนไทน์

 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2527  เศรษฐีลูกทุ่ง ช่อง 9   2530  ในม่านเมฆ  ช่อง 9  นายผั๋น  คู่กับ จันทนา ศิริผล 2531  ผู้กองยอดรัก ช่อง 9     2533  ขิงก็รา ข่าก็แรง ช่อง 9   2534  คุณหญิงบ่าวตั้ง ช่อง 9   2535  มะกอกเทวดา ช่อง 3   2536  ท่านผีเพี้ยน ช่อง 3   2537  คุณนายโอซาก้า ช่อง 5   แม่นาคพระโขนง ช่อง 5   2539  แม่ศรีไพร  ช่อง 3   2541  สวรรค์บ้านทุ่ง ช่อง 9  เพี้ยน   2542  ขุนช้างขุนแผน  ช่อง 3   แม่ปูเปรี้ยว ช่อง 3     2543  ตามจับตามจีบ ช่อง 3  จ่าจ้อย   2544  จักรแก้ว จักรเพชร ช่อง 3     2549  สาวน้อยร้อยล้าน  ช่อง 7     2558  สาบควายลายคน ไทยพีบีเอส  ท้วม  คู่กับ ปนัดดา โกมารทัต 2553  หมอหงวน แสงดาวแห่งศรัทธา ไทยพีบีเอส   

 ผลงานละครชุด 
ปี พ.ศ.เรื่องออกอากาศ บทบาท หมายเหตุ 2559  มิติรัก ผ่านเลนส์รักออโต้โฟกัส  ช่อง พีพีทีวี    

 ผลงานซิตคอม 

 โคกคูนตระกูลไข่ (2546–2550)

 คอนเสิร์ต 

 คอนเสิร์ต ร่วมน้ำใจอาลัยจุ๋มจิ๋ม (30 ตุลาคม 2536)

วิดีโอ ซีดี ภาพยนตร์
 คุ้งตะเคียน
 ฮาอย่าทำข้อย

อ้างอิง

แหล่งข้อมูลอื่น
 ไทยฟิล์ม

หมวดหมู่:บุคคลจากอำเภอบ้านนา
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:นักแสดงจากจังหวัดนครนายก
หมวดหมู่:ผู้ดำรงตำแหน่งทางการเมืองในจังหวัดปทุมธานี
หมวดหมู่:นักการเมืองจากจังหวัดนครนายก
หมวดหมู่:พรรคประชาธิปัตย์
หมวดหมู่:บุคคลจากมหาวิทยาลัยปทุมธานี
หมวดหมู่:นักแสดงลิเก
หมวดหมู่:พิธีกรชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชาวไทย